### Sagsfremstilling

Ved offentlige valg skal Kommunalbestyrelsen for hvert afstemningsområde udpege mindst 5 og højst 9 valgstyrere til at forestå afstemningen og stemmeoptællingen på afstemningsstedet. Der er 22 afstemningssteder i Tønder Kommune. Valgstyrere vælges ved forholdstalsvalg, og blandt valgstyrerne vælges en formand for valgstyrerne for hvert afstemningsområde (formændene vælges ligeledes ved forholdstalsvalg).

Da der erfaringsmæssigt kommer mange afbud til hvervene som valgstyrere og tilforordnede, udpeges også et større antal stedfortrædere, så der kan ske hurtig indkaldelse af disse. Stedfortrædere kan udpeges i enten prioriteret rækkefølge per liste uanset valgsted eller i prioriteret rækkefølge per liste per valgsted.

Herudover vil der blive udpeget administrative medarbejdere (ikke som tilforordnede vælgere) til at bistå på valgstederne efter behov.

Valget gælder for perioden januar 2022 til 31.december 2025, og omfatter alle valghandlinger eller afstemninger efter Kommunal- og regionvalgloven, Folketingsvalgloven samt Europaparlamentsvalgloven.

### Lovgrundlag

Folketingsvalglovens §§ 29 og31, jf. bkg. nr. 1260 af 27. august 2020.

Kommunal- og regionalvalglovens §§ 16 og18, jf. bkg. nr. 13 af 9. januar 2020.

### Politik & Udvikling indstiller,

at udpegningen sker i overensstemmelse med oversigtsbilag.

### Beslutning

Punktet taget af dagsordenen.